EkBass/fiwiki-20250220-pages-articles huggingface dataset:
Kasai (joki)

Kasai () on Kongojoen etelänpuoleinen sivujoki keskisessä Afrikassa. Se alkaa Angolasta, ja toimii Angolan ja Kongon rajajokena. Siitä se jatkaa Kongon puolelle, ja yhtyy Kongojokeen Kwamouthissa lähellä Kinshasaa. Kongon huonon tieverkoston takia joet ovat erittäin tärkeä pitkän matkan kulkuväylä Kongossa. == Lähteet == == Aiheesta muualla == * Mbuebue et. al, 2016: Time- scale characteristics of Kasai river hydrological regime variability for 1940-1999 Luokka:Kongon demokraattisen tasavallan joet Luokka:Afrikan joet Luokka:Kongojoen vesistö Luokka:Kongon tasavallan joet Luokka:Seulonnan keskeiset artikkelit Luokka:Rajajoet
Zwaardvis-luokka

Zwaardvis-luokka on Alankomaiden kuninkaallisen laivaston kahden aluksen muodostama sukellusveneluokka. == Suunnittelu == Luokan suunnittelu perustui Yhdysvaltain laivaston Barbel-luokan aluksiin. Ne olivat yksirunkoisia, keskiosaltaan kolmikantisia mahdollistaen valvomon, majoitustilojen ja akuston sijoittamisen. Etuosassa olivat kaikuluotaimet ja torpedohuoneet. Takaosassa konehuoneet, joissa kolme dieselgeneraattoria ja niiden takana suuri yhteen akseliin kytketty sähkömoottori.Gardiner, Robert s. 280 Aluksilla oli käytetty mahdollisuuksien mukaan Alankomaissa valmistettuja komponentteja. Tulenjohtojärjestelmä HSA M8 Mod 7, jossa oli digitaalinen laskin mahdollisti kahden torpedon saman aikaisen laukaisun toisen torpedon ollessa lankaohjattu. Aluksen torpedoina olivat Yhdysvalloista hankitut Mk48 torpedot ja NT-37D sukellusveneentorjuntatorpedot. == Alukset == Zwaardvis-luokan sukellusveneet Nimi Telakka Kölinlasku Vesille Valmis Kohtalo Hr. Ms. Zwaardvis Rotterdam 14. heinäkuuta 1966 2. heinäkuuta 1970 18. elokuuta 1972 poistettu alusluettelosta 1994 Hr. Ms. Tijgerhaai Rotterdam 14. heinäkuuta 1966 25. toukokuuta 1971 20. lokakuuta 1972 poistettu alusluettelosta 1995 ==Lähteet == * === Viitteet === *
Eric Spoutz

pienoiskuva|Eric Spoutz vuonna 2013. Eric Spoutz on yhdysvaltalainen taidekauppias ja taideväärennösten kauppias. Laillisen kaupankäynnin ohella hän harjoitti taideväärennösten kauppaa ja loi maalauksille alkuperän tekemällä erilaisia dokumentteja aitousväitteiden tueksi. Hänet tuomittiin helmikuussa 2017 yli kolmen vuoden vankeuteen ja kolmen vuoden valvottuun koevapauteen. Hän joutui palauttamaan puolentoista miljoonan dollarin ansiot ja maksamaan korvauksia 154 000 dollaria. Oikeudenkäynnissä oli kyse 40 maalauksesta, mutta FBI:n mukaan liikkeellä voi olla edelleen satoja väärennöksiä hänen jäljiltään. Hän käytti useita salanimiä.FBI epäilee: Amerikkalaisen taidehuijarin jäljiltä markkinoilla yhä satoja väärennettyjä maalauksia, Ylen uutiset 11.4.2017 ==Lähteet== == Aiheesta muualla == * Michigan Art Dealer sentenced to 41 moths. The Art Newspaper Luokka:Taidekauppiaat Luokka:Yhdysvaltalaiset henkilöt Luokka:Syntymävuosi puuttuu Luokka:Elävät henkilöt
Dolfijn-luokka

Dolfijn-luokka on Alankomaiden kuninkaallisen laivaston neljän aluksen muodostama sukellusveneluokka. == Suunnittelu == Luokka oli ensimmäinen Alankomaissa toisen maailmansodan jälkeen suunniteltu sukellusveneluokka. Se oli kolmirunkoinen. Kolme sylinteriä oli sijoitettu kolmion muotoon ulkorungon sisäpuolelle. Ylin sylinteri oli miehistön majoitustiloina, valvomona ja siellä oli myös aseistus. Hieman lyhyemmät alarungon muodostaneet sylinterit sisälsivät kumpikin oman propulsiojärjestelmän käsittäen 12-sylinterisen dieselmoottorin, sähkömoottorin sekä 168-kennoisen akuston.Gardiner, Robert s. 279 == Alukset == Dolfijn-luokan sukellusveneet Nimi Telakka Kölinlasku Vesille Valmis Kohtalo Hr. Ms. Dolfijn Rotterdamsche Droogdok Maatschappij, Rotterdam 30. joulukuuta 1954 20. toukokuuta 1959 16. joulukuuta 1960 romutettu 1985 Hr. Ms. Zeehond Rotterdamsche Droogdok Maatschappij, Rotterdam 30. joulukuuta 1954 20. helmikuuta 1960 16. maaliskuuta 1961 testirunko 1990 Hr. Ms. Potvis Wilton-Fijenoord, Schiedam 17. syyskuuta 1962 12. tammikuuta 1965 2. marraskuuta 1965 poistettu alusluettelosta 1992 Hr. Ms. Tonijn Wilton- Fijenoord, Schiedam 27. marraskuuta 1962 14. kesäkuuta 1965 24. helmikuuta 1966 poistettu alusluettelosta 1991 ==Lähteet == * === Viitteet === *
Stemmen i mit liv

Stemmen i mit liv on Kølig Kajn esittämä kappale, jolla hän edusti Tanskaa vuoden 1997 Eurovision laulukilpailussa Irlannin Dublinissa. Kappale sijoittui Euroviisuissa kuudenneksitoista 25 pisteellä. == Lähteet == Luokka:Tanskan euroviisuedustuskappaleet Luokka:Vuoden 1997 euroviisuedustuskappaleet
O 2 -luokka

O 2 -luokka on Alankomaiden kuninkaallisen laivaston neljän aluksen muodostama sukellusveneluokka. == Suunnittelu == Luokan neljän Hay-Whitehead tyyppisen aluksen suunnittelu pohjautui Marley F. Hayn ja Fiumessa toimipaikkaansa pitävän Whitehead Companyn suunnitelmiin.Gardiner, Robert s. 369 == Alukset == O 2 -luokan sukellusveneet Nimi Telakka Kölinlasku Vesille Valmis Kohtalo Hr. Ms. O 2 Koninklijke Maatschappij De Schelde, Vlissingen 1909 30. tammikuuta 1911 1911 poistettu alusluettelosta 1931 Hr. Ms. O 3 Koninklijke Maatschappij De Schelde, Vlissingen 30. heinäkuuta 1912 poistettu alusluettelosta 1932 Hr. Ms. O 4 Koninklijke Maatschappij De Schelde, Vlissingen 5. elokuuta 1913 1914 poistettu alusluettelosta 1935 Hr. Ms. O 5 Koninklijke Maatschappij De Schelde, Vlissingen 2. lokakuuta 1913 1914 poistettu alusluettelosta 1935 ==Lähteet == * === Viitteet === *
Minn hinsti dans

Minn hinsti dans on Paul Oscarin esittämä kappale, jolla hän edusti Islantia vuoden 1997 Eurovision laulukilpailussa Irlannin Dublinissa. Kappale sijoittui Euroviisuissa kahdenneksikymmenenneksi 20 pisteellä. == Lähteet == Luokka:Islannin euroviisuedustuskappaleet Luokka:Vuoden 1997 euroviisuedustuskappaleet
Liaojoki

Liaojoki () on joki Koillis-Kiinassa, Mantšurian eteläosassa ja Sisä-Mongolian autonomisella alueella. Se on 1 345 km pitkä ja laskee Liaodongin lahteen Keltaisessameressä. Joen yli Panjinista Yingkouhun kulkenut 500-metrinen Tianzhuangtai-silta romahti vuonna 2004. == Lähteet == == Aiheesta muualla == Luokka:Liaoning Luokka:Kiinan joet
Keelatud maa

Keelatud maa on Maarjan esittämä kappale, jolla hän edusti Viroa vuoden 1997 Eurovision laulukilpailussa Irlannin Dublinissa. Kappale sijoittui kahdeksanneksi 82 pisteellä. == Lähteet == Luokka:Viron euroviisuedustuskappaleet Luokka:Vuoden 1997 euroviisuedustuskappaleet
J. E. Malmivuori

Johan (Jussi, J. E.) Emil Malmivuori (synt. Malmberg, 22. elokuuta 1887 Rauma – 12. huhtikuuta 1970 Rauma) oli suomalainen poliitikko, joka toimi SDP:n kansanedustajana vuosina 1933–1936 ja 1937–1945. == Elämä == Malmivuoren vanhemmat olivat räätäli Johan Gustaf Malmberg (1853–1936) ja Eva Kristina Limnell (1855–1928). Kansakoulun käytyään hän työskenteli räätälinä, kunnes siirtyi posteljooniksi vuonna 1906. Sisällissodan aikana Malmivuori työskenteli punaisten alaisuudessa, minkä johdosta hänet erotettiin virastaan. Malmivuori toimi uudelleen räätälinä vuoteen 1924, jolloin hänet otettiin takaisin postin palvelukseen. Vuosina 1927–1929 Malmivuori oli myös Uusi Aika -lehden Rauman aluetoimiston hoitaja. Malmivuoresta tuli Rauman kaupunginvaltuuston jäsen vuonna 1919 ja hän toimi myös sen puheenjohtajana. Lisäksi Malmivuori oli Rauman Työväenyhdistyksen puheenjohtaja, mutta joutui eroamaan keväällä 1920, kun kommunistit valtasivat yhdistyksen. Malmivuori valittiin eduskuntaan vuonna 1933. Ensimmäisen kautensa jälkeen hän nousi uudelleen kansanedustajaksi 1937, kun Arvi Jovero luopui tehtävästään. Presidentin valitsijamiehenä Malmivaara oli 1937, 1940 ja 1943. Eduskunnan jätettyään hän jatkoi Raumalla yliposteljoonina ja postimiesten esimiehenä vuoteen 1954. Malmivuori kuului muun muassa Osuusliike Suojan ja Kulutusosuuskuntien Keskusliiton hallintoneuvostoihin sekä Suomen Postimiesyhdistyksen hallitukseen. Kunnallisneuvoksen arvonimen hän sai vuonna 1946. == Perhe == Malmivuoren ensimmäinen puoliso oli Korpilahdelta kotoisin ollut Hilma Virtanen (1884–1952), jonka kanssa hän avioitui 1909. Heidän poikansa oli ammattiyhdistysjohtaja Tapio Malmivuori. Vuonna 1956 Malmivuori avioitui Fanny Josefina Salminen (1896–1975) kanssa. == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Rauman kaupunginvaltuutetut Luokka:Turun läänin pohjoinen vaalipiiri Luokka:Vuonna 1887 syntyneet Luokka:Vuonna 1970 kuolleet
Ormus

Ormus tai Ormuz oli 1000-luvulta 1600-luvulle nykyisen Hormuzinsalmen rantoja hallinnut monarkia. Tärkeä satamakaupunki sijaitsi pohjoisrannikolla noin muutaman kymmenen kilometrin päässä nykyisestä Bandar Abbasista itään. Mongolien vallattua Persian, satama siirrettiin Hormuzin saarelle. Ormus joutui kuitenkin maksamaan veroja Mongolihallitsijoille. 1500-luvun alusta portugalilaiset valloittivat alueen ja Ormusista tuli Portugalin vasalli. 1622 šaahi Abbas I valloitti Hormuzin saaren Englantilaisten avustuksella. Šaahi ei luottanut saarelaisiin ja perusti sataman Bandar Abbasiin. Portugalilaisten joutuivat vetäytymään viimeisestä Persianlahden linnoituksesta 1650. Ormusin kukoistusaika oli 1300- ja 1400-luvuilla. Valtakunnan varallisuus perustui keskeiseen asemaan Intian, Persian ja Arabian välisessä kaupassa. Ormusissa kävi vuonna 1414 kiinalainen laivasto amiraali Zheng Hen johdolla. Myös Ibn Battuta kävi Ormusissa. ==Lähteet== Luokka:Portugalin entiset siirtomaat Luokka:Iranin historia Luokka:Lähi-idän entiset valtiot
Luettelo Elamin kuninkaista

Tiedot Elamin kuninkaiden hallitusajoista ovat hyvin rajallisia. Tämä lista on tehty pääasiassa Chronilce ABC 1 ja Esarhaddon Chroinclen pohjalta. Vaikka Elamin kuninkaista olevat tiedot ovat rajallisia, varsinkin tiedot Humban- nikašin hallitusajasta ovat merkittäviä antiikin kronologian kannalta. Chronicle ABC 1 kertoo hänen tulleen kuninkaaksi Babylonian kuninkaan Nabonassarin 5. hallitusvuotena, hallinneen yhteensä 26 vuotta ja hänen hallituskautensa päättyneen Marduk-Apla-Iddina II:n 5. hallitusvuotena.ABC 1 (From Nabû-Nasir to Šamaš-šuma-ukin), column 1, lines 9-10,38-39 Lisäksi Esarhaddon Chronicle kertoo Humban-Haltašin kuolleen Assarhaddonin 6. vuotena.ABC 14 (Esarhaddon Chronicle), lines 18-21 Tässä listassa olevat vuosiluvut saattavat erota joissakin kohtaa yleisesti hyväksytystä kronologiasta, koska tämä seuraa kuninkaiden hallitusaikojen pituudessa Chronicle ABC 1:tä ja Esarhaddon Chroniclea. Hallitusajat eivät välttämättä ole täsmällisiä lukuja, niissä voi olla mainitusta vuosimäärästä muutaman kuukauden yli meneviä lukuja.ABC 1 Chronicle: column III, line 38; Esarhaddon Chronicle: line 32 ==Humban Tahridin dynastia (Uus-Elam)== Kuninkaan nimi Hallitusaika Humban-nikaš 744-718 eaa. Šutur-Nahhunte 718-700 eaa. Hallušu- Inšušinak 700-694 eaa. Kudur-Nahhunte 694-693 eaa. (hallitsi 10 kuukautta) Humban-nimena 693-689 eaa. Humban-Haltaš I 689-682 eaa. Humban-Haltaš II 681-675 eaa. Urtak 675-663 eaa. Temti-Humban-Inshushinak 663-653 eaa. Humban- nikaš II n. 653-652 eaa. Tammaritu n. 652-649 eaa Indabibi n. 649-648 eaa. Humban-Haltaš III n. 648-645 eaa. == Katso myös == * Elam ==Lähteet== Elamin kuninkaat Elamin kuninkaat Luokka:Elam
Merkintälasku

Merkintälasku on navigointimenetelmä, jossa arvioidaan aluksen paikka laskemalla se aiemmin määritetyn paikan, tunnetun nopeuden ja suunnan avulla. Tulos perustuu arvioihin eikä siten ole tarkka, vaan huononee nopeasti ajan kuluessa — esimerkiksi tuulen, virran tai navigoinnin epätarkkuuksien takia. Laskemalla määritetty sijainti on vähemmän luotettava kuin todellisiin havaintoihin perustuva paikanmääritys. Käytännössä merkintälasku etenee suunnilleen seuraavasti. Tiedämme aluksen sijainnin latitudin ja logitudin, tiedämme aluksen kulkusuunnan (tosisuuntana) ja kuljetun matkan (joka puolestaan on nopeus kerrottuna matka-ajalla). Näistä pystytään joko taulukkojen avulla tai tavallisella taskulaskimella selvittämään, mihin sijaintiin päädytään (tulopaikan latitudi ja longitudi). Tehtävä voidaan ratkaista myös päinvastoin: jos tiedetään, mihin sijaintiin halutaan päätyä, voidaan laskea, mihin suuntaan täytyy ohjata. Laskukaavat ottavat huomioon sen, että päiväntasaajalta edettäessä kohti napa-alueita pituusaste kapeutuu. Kaavoja on erilaisia eri tarkoituksiin, mutta tavallisin on ns. keskilatitudimenetelmä. Se antaa oikeat tulokset silloin, kun lähtö- ja tulopaikan etäisyys on alle 600 meripeninkulmaa (eikä olla lähellä napa- alueita). Tavallisesti merkinnänpidossa piirretään merikarttaan kuljettu matka kuljettuun todelliseen suuntaan. Jos kuljettu matka on hyvin pitkä ja varsinkin jos se ylittää kartan rajat, laskennalliset menetelmät ratkaisevat asian. Suomessa merkintälaskun hallitseminen kuului pitkään rannikkolaivurin tutkintovaatimuksiin, mutta vuonna 2014 se poistettiin tutkintovaatimuksista. Merkintälaskua hyödynnetään avomerinavigoinnissa. Elektroniset paikanmääritys- ja navigointilaitteet ovat vähentäneet merkintälaskun tarvetta tavanomaisessa navigoinnissa. == Lähteet == Luokka:Navigointi
G. I. Taylor

Geoffrey Ingram Taylor (7. maaliskuuta 1886 – 27. kesäkuuta 1975) oli brittiläinen fyysikko ja matemaatikko, yksi virtausfysiikan keskeisistä tutkijoista. Hän opetti Cambridgen yliopistossa 1911–1952. Taylor opiskeli Cambridgen yliopistossa ensin matematiikkaa, sitten fysiikkaa. Valmistuttuaan hän pääsi Cambridgen Trinity Collegen henkilökuntaan, ja vuonna 1915 hänestä tuli dynaamisen meteorologian yliopistonlehtori (reader). Hän tutki ilmakehän turbulenssia ja julkaisi teoksen Turbulent motion in fluids. Titanicin uppoamisen jälkeen Pohjois-Atlantille lähetettiin tutkimusaluksia tarkkailemaan jäävuoria. Taylor lähti ensimmäiselle tällaiselle matkalle meteorologiksi, ja teki samalla mittauksia paineesta, kosteudesta ja lämpötilasta, jotka olivat pohjana hänen myöhemmille turbulenssitutkimuksilleen. == Katso myös == * Kaksoisrakokoe == Lähteet == == Aiheesta muualla == * Modern Classical Physics Through the Work of G. I. Taylor Physics Today Luokka:Englantilaiset fyysikot Luokka:Englantilaiset matemaatikot Luokka:Copley-mitalin saajat Luokka:Vuonna 1886 syntyneet Luokka:Vuonna 1975 kuolleet
Pirelli-kalenteri

Pirelli-kalenteri on rengasvalmistaja Pirellin vuosittain julkaisema kalenteri, joka ilmestyi ensimmäisen kerran vuonna 1963. Ilmestyminen päättyi vuonna 1974 Jom kippur -sodan ja sen aiheuttaman maailmanlaajuisen talouskriisin vuoksi, mutta vuodesta 1984 lähtien kalenteria on jälleen julkaistu joka vuosi. Kalenteri sisältää valokuvia vähäpukeisista tai alastomista naisista, ja valokuvaajina ovat olleet maailman tunnetuimmat kuvaajat. Kalenterista otetaan aina rajoitettu painos, vajaat 20 000 kappaletta vuosittain. == Lähteet == Luokka:Kalenterit Luokka:Viihde
SM UC-8

SM UC-8 oli Saksan keisarikunnan laivaston UC1-luokan sukellusvene. == Valmistus == Alus tilattiin Vulcanilta ja sen köli laskettiin telakkanumerolla 52. Alus laskettiin vesille 6. heinäkuuta 1915 ja se otettiin palvelukseen 5. heinäkuuta 1915 koululaivana.Gröner, Erich et al s. 30-31 == Palvelus == Alus ajoi 4. marraskuuta 1915 karille Hollannin rannikolla ollessaan matkalla Flanderiin. Se internoitiin Nieuwedieppiin ja Alkmaariin. Alankomaat osti 30. tammikuuta 1917 aluksen, joka liitettiin laivastoon 13. maaliskuuta 1917 nimellä M 1. Aluksen mukana tulleet kaksitoista Pistole 04 -pistoolia luovutettiin ilmavoimille lentäjien aseiksi. Aluksen Zeissin valmistama periskooppi siirrettiin Hr. Ms. O 8:aan ja alukselle asennettiin Hr. Ms. O 8:lta poistettu periskooppi.dutchsubmarines.com Alus romutettiin vuonna 1932. ==Lähteet== * * ===Viitteet=== Luokka:Saksan keisarikunnan laivaston sukellusveneet
Astrid Kirchherr

Astrid Kirchherr (20. toukokuuta 1938 Hampuri, Saksa – 13. toukokuuta 2020 Hampuri) oli saksalainen valokuvaaja. Hänet tunnetaan erityisesti The Beatlesin jäsenistä ottamistaan kuvista yhtyeen uran alkuvaiheessa 1960-luvun alussa, jolloin yhtye vietti paljon aikaa Hampurissa. Beatlesiin kuuluivat tuolloin John Lennon, Paul McCartney, George Harrison, Pete Best sekä Stuart Sutcliffe, jonka kanssa Kircherr kihlautui. Vuoden 1967 jälkeen Kircherr valokuvasi harvakseltaan. Hänen Beatles-kuvistaan on kuitenkin järjestetty näyttelyitä Hampurissa, Bremenissä, Lontoossa, Liverpoolissa, New Yorkissa, Washingtonissa, Wienissä ja Rock and Roll Hall of Famessa. Hän julkaisi kuvistaan myös kolme kirjaa. == Lähteet == Luokka:Saksalaiset valokuvaajat Luokka:Vuonna 1938 syntyneet Luokka:Vuonna 2020 kuolleet
Tony Barrow

Anthony F. J. ”Tony” Barrow (11. toukokuuta 1936 Crosby, Britannia – 14. toukokuuta 2016 Morecambe, Britannia) oli brittiläinen lehdistösihteeri, joka toimi The Beatles -yhtyeen tiedottajana vuosina 1962–1968. Hän keksi yhtyeen lempinimen ”The Fab Four”, joka oli peräisin varhaisesta yhtyettä koskevasta tiedotteesta. Myöhemmin hän julkaisi kaksi Beatlesistä kertovaa kirjaa; The Making of the Beatles’ Magical Mystery Tour (1999) ja John, Paul, George, Ringo and Me: The Real Beatles Story (2006). Luokka:The Beatles Luokka:Brittiläiset henkilöt Luokka:Vuonna 1936 syntyneet Luokka:Vuonna 2016 kuolleet
Alcoy

Alcoy (Valencian kieli Alcoi) on kaupunki Valencian itsehallintoalueella Kaakkois-Espanjassa. Alcoyn väkiluku oli 59 198 vuonna 2016. Alcoy sijaitsee kahden luonnosuojelualueen reunustamana: Serra de Mariola (esp. Sierra de Mariola) ja Font Roja (esp. Fuente Roja) . Alicanteen on matkaa 54 km ja Valenciaan 105 km. Alcoylla on huomattava keskiaikainen ja modernistinen perintö, mukaan lukien kaupungin vertauskuvalliset sillat. Plaça Espanya (esp. Plaza de España) on kaupungin keskipiste. Keskiajalta peräisin olevassa keskustassa sijaitsevat muun muassa vanha kaupungintalo ja arkeologinen museo. Kaupungin merkittäviä modernistisia rakennuksia ovat muun muassa Casa del Pavo, Cercle Industrial, vanha paloasema sekä musiikki- ja tanssikonservatorio (Conservatori de Música i Dansa Joan Cantó). Teollista arkkitehtuuria edustavat muun muassa Papeleras Reunidas ja Ferrandis i Carbonell. Alcoyn hautausmaa on osa Euroopan hautausmaiden reittiä (European Cemeteries Route). Kaupungin gastronomiaan kuuluvat muun muassa bajoques farcides, borreta, olleta alcoiana ja pericana, pelaïlles, les taretes ja Café-licor, herberet (herbero), la picaeta sekä pienet alkupalalautaset. == Kuvia == Ajuntament d'Alcoi, l'Alcoià, País Valencià.jpg|Casa consistorial (kaupungintalo) Església arxiprestal de Santa Maria d'Alcoi, País Valencià.JPG|Església arxiprestal de Santa Maria Plaça de Dins d'Alcoi, paviment.jpg|Plaça de Dins Plaça de Ferrandis i Carbonell, Alcoi.JPG|Plaça de Ferrandis i Carbonell Baixos de la casa del Pavo d'Alcoi.JPG|Casa del Pavo Façana de la casa d'Escaló, conservatori d'Alcoi.JPG|Conservatori de Música i Dansa Joan Cantó Panorámica de Alcoy con el puente de Fernando Reig en primer plano.jpg|Pont de Fernando Reig Puente de las siete lunas en Alcoy.jpg|Pont de les Set Llunes Arcs centrals del pont de Sant Jordi d'Alcoi.JPG|Pont de Sant Jordi Corredor d'accés al Cercle Industrial d'Alcoi.JPG|Cercle Industrial Alcoi- - 4.jpeg|Näkymä sillalta Colomer del parc de la Glorieta d'Alcoi.JPG| Parc de la Glorieta Cementeri d'Alcoi - 01.JPG|Hautausmaa == Lähteet == * === Viitteet === == Aiheesta muualla == Luokka:Valencian itsehallintoalueen kaupungit
Lucia Olofintytär

Lucia Olofintytär Skelge (1420-luvun alku – ennen 1498) oli suomalainen abbedissa ja birgittalaisen luostarilaitoksen merkittävä tukija. Hän lahjoitti Naantalin birgittalaisluostarille perimänsä maa-alueet sukunsa vastustuksesta huolimatta. == Elämäkerta == Lucia Olofintyttären isä Olof Skelge kuoli Lucian ollessa hyvin nuori ja hänen äitinsä Kristina Rötgerintytär avioitui uudelleen valtaneuvos Henrik Svärdin kanssa. Isäpuoli todennäköisesti järjesti Lucian avioliiton vuonna 1438 Turun linnanpäällikön pojan Henrik Klaunpoika Djäknin kanssa. Aviomies Henrik Djäkn lyötiin ritariksi Kristoffer Baijerilaisen kruunajaisissa vuonna 1441. Lucia ja hänen miehensä kuuluivat samoihin aikoihin perustetun birgittalaisluostarin tukijoihin alkuajoista alkaen. Luostari sijoitettiin ensin Maskun Karinkylään, mutta kun sijainti osoittautui huonoksi, Lucia ja hänen miehensä lahjoittivat luostarille Lucian isänpuolen sukulaiselta Nils Kurjelta perityn Ailosten tilan. Luostari rakennettiin tilalle, joka sijaitsee nykyisen Naantalin kaupungin alueella. Pariskunnan liitto jäi lapsettomaksi ja he tekivät molemminpuoliset testamentit, joissa he määräsivät toisensa lähimmäksi edunsaajaksi, mutta myös Naantalin luostari ja kirkolliset säätiöt saivat osansa. Henrik Klaunpojan tullessa Pohjois-Suomen laamanniksi viimeistään 1448 he muuttivat Nousiaisista Mynämäen Kaskisiin. Mies kuoli 1458, ja sen jälkeen Lucia alkoi järjestellä omaisuuden lahjoittamista luostarille. Vaikka hän sai osalta sukulaisistaan sitoumuksen luopua omasta osuudestaan, perinnöstä syntyi kuitenkin riitoja sukulaisten kesken. Syyskuussa 1485 Lucia lahjoitti luostarille kaksi huomenlahjaansa kuulunutta tilaa Mynämäeltä ja Nousiaisista ja meni todennäköisesti samaan aikaan itse luostariin. Tilat kuuluivat hänen äidiltään perimään maaomaisuuteen, josta kiisteltiin, kunnes ne vuonna 1490 siirtyivät luostarin omistukseen. Lisäksi seitsemän hänen omistamaansa tilaa myytiin halvalla Sten Sturelle, Uppsalan arkkipiispa Jakob Ulfinpojalle, Turun piispa Magnus Nicolai Särkilahdelle ja valtaneuvos Knut Posselle sillä ehdolla, että tilat lahjoitetaan luostarille. Näillä rahoilla Lucia saattoi lunastaa tilat sukulaisiltaan. == Perhesuhteet == Hänen vanhempansa olivat asemies Olof Skelge ja Kristina Rötgerintytär. Hän avioitui noin vuonna 1438 valtaneuvos, Pohjois-Suomen laamanni Henrik Klaunpoika Djäknin (1405–1458) kanssa. Puolison vanhemmat olivat Turun linnanpäällikkö Klaus Lydekenpoika Djäkn ja Kristina Jönsintytär, valtaneuvos Jöns Andersinpoika Garpin tytär. == Lähteet == * * * == Kirjallisuutta == * * * * * Luokka:Abbedissat Luokka:Birgittalaiset Luokka:Suomen keskiajan henkilöt Luokka:Suomen keskiajan kristinusko Luokka:Naantalin keskiaika Luokka:1420-luvulla syntyneet Luokka:Vuonna 1498 kuolleet
Record Collector

Record Collector on brittiläinen kuukausittain julkaistava musiikkilehti, joka ilmestyy myös maailmanlaajuisesti. Se aloitti vuonna 1979 ja ensimmäinen numero ilmestyi maaliskuussa 1980. Se on vanhin yhä ilmestyvä brittiläinen musiikkilehti. Lehti on erikoistunut vanhoihin levyihin, ja sen jokainen numero sisältää paljon arvosteluita ja yhtyeiden levytyshistoriaa. Se tarjoaa myös vinkkejä levyjen keräilyyn, diskografioita, haastatteluja, Q&A-palstoja; sekä uutisia. == Lähteet == Luokka:Brittiläiset musiikkilehdet
ATBIP

ATBIP () eli "Father of All Bombs" (FOAB) venäjäksi: "Отец всех бомб" ("Овб") on venäläisvalmisteinen suurikokoinen lentopommi. Se vastaa kokoluokaltaan ja räjäytysteholtaan Yhdysvaltain MOAB:ia. Pommin tuotanto alkoi vuonna 2007, ja sen räjähdysvoima vastaa 44 tonnia TNT:tä. Sen omamassa on 7 100 kg. TNT:n ohella pommin konstruktio sisältää alumiinia sekä etyleenioksidia. Luokka:Lentopommit
Vaihdokaskattara

Vaihdokaskattara (Bromus commutatus) on töpökattaroihin (Bromus) kuuluva yksivuotinen heinäkasvilaji. Se on kasvutavaltaan löyhästi mätästävä ja se voi kasvaa yli puoli metriä korkeaksi. Vaihdokaskattaran varret ovat pystyjä ja lehdet ovat harmahtavanvihreitä sekä yleensä noin 5 mm leveitä. Lehtitupet ovat alaosastaan karvallisia, mutta yläosastaan usein kaljuja. Lehden kieleke on lyhyt. Vaihdokaskattaran kukinto on harvatähkyläinen röyhy. Tähkylät ovat 2 cm pitkiä, kaljuja ja sijaitsevat tähkylää pidemmän perän päässä varresta. Kussakin tähkylässä on noin kymmenen kukkaa, jotka ovat tähkylässä aika harvassa. Kukkien kaleet ovat suunnilleen yhtä suuret ja ulkokaleessa on kolmesta viiteen suonta. Ulkohelpeet ovat noin senttimetrin pituisia ja kulmaksi taipuneita. Ulkohelpeissä on myös selvästi erottuvat vihneet, joskin alimman kukan ulkohelpeen vihne on noin puolet lyhyempi kuin tähkylässä ylempänä olevissa kukissa. Vaihdokaskattara kukkii touko–kesäkuussa. Vaihdokaskattara muistuttaa eniten myllykattaraa (Bromus racemosus) sekä jonkin verran myös yleisempää mäkikattaraa (Bromus hordeaceus). Mäkikattaraan verrattuna vaihdokaskattaran tähkylät ovat kaljummat ja tähkylöiden perät ovat pidemmät. Vaihdokaskattara on harvinainen ja se kasvaa kuivilla ihmisvaikutteisilla paikoilla, kuten satamissa, ratapihoilla ja tienpientareilla. Suomessa vaihdokaskattarasta on muutamia havaintoja eri puolilta maata, Oulun eteläpuolelta. Monet havainnot ovat kuitenkin jo kymmenien vuosien takaa. == Lähteet == == Aiheesta muualla == * Laji.fi: Vaihdokaskattara (Bromus commutatus) * Kasviatlas 2018: Vaihdokaskattaran (Bromus commutatus) levinneisyys Suomessa * JSTOR Global Plants: Bromus commutatus * Integrated Taxonomic Information System (ITIS): Bromus commutatus * Global Biodiversity Information Facility (GBIF): Bromus commutatus Luokka:Kattarat
Kauri

Kauri voi tarkoittaa seuraavia asioita: * kaurit (Agathis), araukariakasveihin kuuluva kasvisuku ** kauri (Agathis australis), yksi suvun lajeista * Kauri, etunimi * Kauri, paikallishallintoalue Uuden-Seelannin Northlandissa * kaurikotilot (Cypraea), kotiloihin kuuluva eläinsuku
Freddie Gorman

Freddie Gorman (syntyjään Frederick Cortez Gorman, 11. huhtikuuta 1939 – 13. kesäkuuta 2006) oli yhdysvaltalainen muusikko ja levytuottaja. Hänet tunnetaan parhaiten Motown-levy-yhtiön laulajana ja lauluntekijänä 1960- ja 70-lukujen vaihteesta. Kuuluisin kappale jota Gorman on ollut mukana työstämässä on The Marvelettesin ”Please Mr. Postman”, joka oli samalla Motownin ensimmäinen ykköshitti Yhdysvalloissa. Myös The Beatles teki siitä oman versionsa, ja vuonna 1975 Carpenters nosti sen jälleen listaykköseksi. Gorman kuoli keuhkosyöpään 67-vuotiaana 13. kesäkuuta 2006. Luokka:Yhdysvaltalaiset musiikkituottajat Luokka:Yhdysvaltalaiset rhythm and blues -laulajat Luokka:Yhdysvaltalaiset soullaulajat Luokka:Yhdysvaltalaiset lauluntekijät Luokka:Vuonna 1939 syntyneet Luokka:Vuonna 2006 kuolleet
Sininen poika

Sininen poika on Thomas Gainsborough’n maalaus noin vuodelta 1770. Sitä arvostetaan maalauksen taitavuuden takia, ei siksi että se olisi näköinen kuva jostain kuuluisuudesta tai kuvittaisi historiallista tarinaa. Poika on puettu siniseen satiinipukuun, ja kiiltävä kangas on kuvattu tarkasti lukuisin huolellisesti valituin värisävyin. Poika seisoo renessanssin ajoista asti suositussa kontraposto-asennossa. Toisessa kädessään hän pitää sulkahattua, toinen on vyötäröllä ja pitelee viittaa muistuttavaa päällysvaatetta. Taustan metsäinen vuorenrinne ja tumma taivas kehystävät mallia romantiikan tyyliin. Vuonna 1921 kalifornialainen Henry E. Huntington osti teoksen Westminsterin herttualta. Myyntihinta oli korkein mistään taulusta siihen mennessä maksettu, ja se osaltaan vaikutti teoksen maineeseen "maailman parhaana tauluna". == Lähteet == Luokka:Brittiläiset maalaukset Luokka:1770-luvun maalaukset
Shamba Bolongongo

Shamba Bolongongo on Kaakkois-Kongon bushongo-kansan myyttinen sankari. Viisaan ja oikeudenmukaisen Shamban väitetään hallinneen 1600-luvulla. Hän pyrki välttämään väkivaltaa ja käytti älyään solmiessaan liittoja ja ratkaistessaan erimielisyyksiä. Prinssinä Shamba vaelteli valtakunnassaan ja halusi oppia mahdollisimman paljon kansastaan ja naapurikansoista. Hallitsijana Shamba opetti bushongoille monia uusia taitoja. Hän näytti kuinka raffia-niinestä tehdään kankaita ja neuvoi kuinka maniokista saatiin myrkky poistetuksi. Väitetään, että hän opetti bushongot polttamaan tupakkaa. Shamba istututti öljypalmuja. Hän kielsi jousien ja shongon, heittoveitsen, käytön taistelussa. Kansan pelko rikollisuuden kasvusta osoittautui turhaksi. Kuolemaan Shamba tuomitsi vain paatuneimmat rikolliset. Bushongojen kulta-ajan kuningas suojeli etenkin naisia ja lapsia. == Lähteet == Luokka:Myytit Luokka:Afrikkalainen mytologia
Lonkundo

Lonkundo on Kongon jokialueen mongo-nkundo-kansan sankari. Hänet tunnetaan etenkin metsästystaidon opettajana. Ensimmäiset ihmiset eivät osanneet metsästää. Lonkundo näki unessa isänsä hengen, joka kehotti poikaa seuraamaan eläinten jälkiä löytääkseen niiden elinpaikan ja tekemään ansan raffia- niinistä ja oksista. Neuvo osoittautui hyväksi. Saaliin jäjittäminen oli ensiarvoisen tärkeää, jotta ansat osattiin asettaa eläinten kulkureiteille. Tulevan vaimonsakin, Ilankakan, Lonkundo sai satimeen ansalla. == Lähteet == * Luokka:Myytit
Ilankaka

Ilankaka on Lonkundon vaimo Kongon jokialueen mongo-nkundo-kansan myytissä. Metsästäjä Lonkundo näki unen jossa aurinko oli jäänyt hänen ansaansa. Herättyään mies lähti tarkistamaan ansojaan, ja yhdestä niistä säteili kirkasta valoa. Kaunis Ilankaka oli tarttunut silmukkaan jalastaan. Lonkundo vapautti naisen ja lumoutui hänen kauneudestaan. Kosintaan Ilankaka suostui yhdellä ehdolla: tuleva siippa ei saisi ikinä kerskailla saaneensa vaimon ansan avulla. Myöhemmin Lonkundo otti lisää vaimoja, ja suurperhe vaurastui. Toiset perheet kadehtivat Lonkondon menestymistä, joten hänen perheensä muutti syvemmälle sademetsään. Siellä he kuulivat papukaijojen kirskuvaa ääntä. Sitä pidettiin hyvänä enteenä. Majat rakennettiin siihen paikkaan ja he uhrasivat silloisen tavan mukaisesti ihmisen. Yksi Lonkundon vaimoista, Nsombe, piti majaansa liiana pienenä ja nalkutti siitä miehelleen. Vaimo häipyi poikansa Yonjwan kanssa. Ilankaka oli tästä iloinen, koska nyt hän oli miehelleen takuulla rakkain. Kerran vaimo keräsi palmuista pähkinöitä, joista Lonkundo vaati suuremman osan. Hän unohti lupauksensa sanoen: "Muista että sain sinut ansaan!" Tämän jälkeen Ilankaka katosi lopullisesti. Kuuluisin Lonkundon jälkeläisistä oli pojanpoika Itonde. == Lähteet == * Luokka:Myytit
Itonde

Itonde on Kongon jokialueen mongo-nkundo-kansan myyttisen sankarin Lonkundon pojanpoika. Itonden isä oli Yonjwa ja isoäiti Nsombe, joka jätti Lonkundon riideltyään tämän kanssa. Itonde vaelteli metsissä ja savanneilla ja antoi nimen jokaiselle näkemälleen eläimelle. Hän kohtasi metsässä naisen, Mbomben, ja he menivät naimisiin. Raskaaksi tultuaan nainen vaati saada syödä omituista, linnun pudottamaa pähkinää. Itonde läksi etsimään lisää sellaisia, mutta viholliset tappoivat hänet. Mbombe synnytti monia lapsia, joista tuli Keski-Afrikan mongonkielisten kansojen esi-isiä. Heistä Lianja-poika kosti isänsä kuoleman. == Lähteet == * Luokka:Myytit
Raymond Roche

Raymond Roche (s. 21. helmikuuta 1957 Ollioules) on ranskalainen uransa lopettanut ratamoottoripyöräilijä. Hän voitti Superbiken maailmanmestaruussarjan mestaruuden 1990. Roche oli sitä ennen kilpaillut moottoripyöräilyn Grand Prix'ssa 1980-luvulla, jossa sijoittui parhaimmillaan kolmanneksi kaudella 1984.Raymond Roche motogp.com Viitattu 16.4.2017 ==Lähteet== Luokka:Ranskalaiset ratamoottoripyöräilijät Luokka:Vuonna 1957 syntyneet Luokka:Elävät henkilöt
Hlakanyana

Hlakanyana on Etelä-Afrikan xhosa- ja zulukansojen myytissä kujeileva antisankari. Hän oppi puhumaan jo äitinsä kohdussa ja vaati päästä ulos sieltä. Kävelläkin hän osasi heti synnyttyään ja riensi heti karja-aitaukseen syömään; hän ei välittänyt äidinmaidosta vaan himoitsi lihaa. Eräänä yönä Hlakanyana poistui majasta ja ryhtyi keräämään lintuja, jotka olivat jääneet muiden poikien asettamiin ansoihin. Hän antoi ne äidilleen, joka pani ne pataan porisemaan. Aamulla Hlakanyana heräsi aikaisin ja söi kaiken muun paitsi päät. Sitten hän täytti padan karjanlannalla, asetteli päät sen päälle, meni takaisin sänkyyn ja teeskenteli nukkuvansa. Äidin herättyä poika nousi vuoteestaan aivan kuin hänkin olisi juuri herännyt. Hlakanyana väitti, että äiti nukkui liian pitkään, ja sen vuoksi ruoka oli pilalla, muuttunut lannaksi. Äitiä moinen nauratti, mutta pian hän vakavoitui. Pata todellakin oli täynnä lantaa. Poika söi nyt lintujen päät ja tokaisi, ettei äiti ansainnut niistä yhtäkään. == Lähteet == *Wilkinson, Philip: Myytit & legendat, s. sivu 273. Suom. Ketola, Veli-Pekka. Readme.fi. 2009 ISBN 978-952-220-252-9. Luokka:Myytit
Gesaffelstein

Mike Lévy, joka tunnetaan paremmin taiteilijanimeltään Gesaffelstein (s. 13. kesäkuuta 1987 Lyon, Ranska), on ranskalainen EDM-tuottaja ja DJ. Lévy aloitti musiikin tekemisen 16-vuotiaana löytäessään syntetisaattorin ja innostuen siitä. Hän listaa musikaallisina vaikutteinaan muun muassa Dopplereffektin, Underground Resistancen sekä Kraftwerkin. Gesaffelstein on työskennellyt muun muassa artistien kuten Tigan, Miss Kittinin, ASAP Rockyn, Lana Del Reyn sekä Phoenixin kanssa. Hän oli mukana tuottamassa kaksi kappaletta yhdysvaltalaisen artistin Kanye Westin kuudennella albumilla Yeezus, singleissä ”Black Skinhead” ja ”Send It Up”. Gesaffelstein julkaisi debyyttialbuminsa ALEPH 28. lokakuuta 2013 levy-yhtiöillä Parlophone Records ja EMI. Hänen remixinsä The Hackerin kappaleesta ”Shockwave” esiintyy vuoden 2013 videopelissä Grand Theft Auto V, jossa kappaletta kuullaan pelin fiktiivisellä Soulwax FM -radiokanavalla. Vuonna 2015 Gesaffelstein julkaisi kappaleen ”Conquistador” yhdessä elektronisen musiikin pioneerin, ranskalaisen Jean Michel Jarren kanssa. ==Nimi== Lévyn taiteilijanimi Gesaffelstein on sulautuma saksankielisestä sanasta Gesamtkunstwerk ja Lévyn ihaileman saksanjuutalaisen teoreettisen fyysikon Albert Einsteinin sukunimestä. Lévyn sukunimi on myös heprealaistaustainen ja hänen debyyttialbuminsa nimi ”Aleph” on heprealaisissa aakkosissa ensimmäinen kirjain (alef). ==Diskografia== ===Albumit=== *ALEPH (2013, EMI Music France) *Hyperion (2019, Columbia) ===Singlet=== *”Pursuit” (2013, Bromance, EMI Music France, OWSLA) *”Hate or Glory” (2013, Bromance, EMI Music France) *”Conquistador” (2013, EMI Music France, yhteistyönä Jean Michel Jarren kanssa) *”Lost in the Fire” (2019, yhteistyönä The Weekndin kanssa) *”Blast Off” (2019, yhteistyönä Pharrell Williams kanssa) ==Lähteet== ==Aiheesta muualla== Luokka:Ranskalaiset elektronisen musiikin artistit Luokka:Ranskalaiset house-artistit Luokka:Ranskalaiset tekno-artistit Luokka:Vuonna 1985 syntyneet Luokka:Elävät henkilöt
Aleph (albumi)

Aleph on ranskalaisen elektronisen musiikin artistin Gesaffelsteinin albumi vuodelta 2013. Albumi julkaistiin levy-yhtiöllä Parlophone. ==Kappaleet== ==Lähteet== Luokka:Gesaffelsteinin albumit Luokka:Vuoden 2013 esikoisalbumit
Aleph

Aleph tai Alef voi tarkoittaa seuraavia: *alef, aleph (\aleph), heprealaisten aakkosten ensimmäinen kirjain *alef, arabialainen alif-kirjaimen ( ‏الف‎) persialainen nimi *Aleph, Korkein totuus, uskonnollinen kultti *Aleph, ranskalaisen artistin Gesaffelsteinin albumi *alef-luvut, joukko-opissa äärettömiä kardinaalilukuja, erityisesti: **alef-nolla (\aleph_0), pienin ääretön kardinaaliluku, luonnollisten lukujen joukon mahtavuus
Taavi Lindman

David (Taavi) Bernhard Lindman (1. tammikuuta 1891 Viipurin maalaiskunta – 19. heinäkuuta 1957 Helsinki) oli suomalainen piiriasiamies ja sosialidemokraattien kansanedustaja. Lindmanin vanhemmat olivat tehtaantyömies Gabriel Lindman ja Augustiina Ruuskanen. Hän kävi kansakoulun ja työskenteli tupakanpakkaajana Viipurissa. Hän oli sittemmin Viipurissa Kansan Työ -lehden toimittajana ja taloudenhoitajana, sos.dem. piirisihteerinä ja Kansaneläkelaitoksen piiriasiamiehenä. Lindman oli myös Viipurin työväen säästöpankin vt. johtajana. Lindman oli kansanedustajana 1930–1936 ja 1941–1944 edustaen Viipurin läänin läntistä vaalipiiriä. Hän tuli eduskuntaan 9. joulukuuta 1941 vankilaan joutuneen sosialidemokraattien "kuutosiin" kuuluneen Väinö Meltin tilalle ja oli kansanedustajana kunnes vankilasta vapautettu Meltti palasi 4. marraskuuta 1944 hoitamaan edustajatointaan. Lindman oli presidentin valitsijamiehenä vuosien 1931 ja 1943 presidentinvaaleissa. Hän oli jäsenenä Viipurin maalaiskunnan kunnanvaltuustossa ja kunnallislautakunnassa, Viipurin kaupunginvaltuustossa ja Helsingin kaupunginvaltuustossa. Lindman kuului myös Viipurin osuusliikkeen edustajistoon ja hallintoneuvostoon sekä Viipurin työväen säästöpankin hallitukseen. Taavi Lindman oli naimisissa vuodesta 1922 Matilda Sinkkosen kanssa. == Lähteet == Luokka:Suomen Sosialidemokraattisen Puolueen poliitikot Luokka:Kansanedustajat Luokka:Viipurin kaupunginvaltuutetut Luokka:Viipurin maalaiskunnan kunnanvaltuutetut Luokka:Helsingin kaupunginvaltuutetut Luokka:Viipurin läänin läntinen vaalipiiri Luokka:Suomalaiset toimittajat Luokka:Vuonna 1891 syntyneet Luokka:Vuonna 1957 kuolleet
Antti Tossavainen

Anders (Antti) Tossavainen (11. kesäkuuta 1886 Nilsiä – 20. helmikuuta 1962 Helsinki) oli suomalainen myymälänhoitaja ja sosialidemokraattien kansanedustaja. Tossavaisen vanhemmat olivat loinen Johan Tossavainen ja Amanda Serafia Hedman. Hän oli lapsena huutolaisena. Tossavainen oli sittemmin Kajaanin osuuskaupan varastomiehenä 1914–1916 ja Juankosken työväen osuuskaupan myyjänä 1916–1918. Tossavainen toimi myymälänhoitajana Työväen ja pienviljelijäin osuuskaupassa Värtsilässä 1919–1920, Mäntän osuuskaupassa 1920–1922, Osuusliike Onnissa Lappeella 1922–1927 sekä Osuusliike Savonseudussa Kangasniemellä 1927–1947 . Tossavainen oli kansanedustajana 1947–1948 edustaen Mikkelin läänin vaalipiiriä. Hän tuli eduskuntaan 22. elokuuta 1947 sosialidemokraattien Kalle Hakalan tilalle. Tossavainen oli presidentin valitsijamiehenä vuosien 1950 ja 1956 presidentinvaaleissa. Hän oli jäsenenä Kangasniemen kunnanvaltuustossa. Antti Tossavainen oli naimisissa vuodesta 1908 Anna Johanna Torvisen kanssa. == Lähteet == Luokka:Suomen Sosialidemokraattisen Puolueen poliitikot Luokka:Kansanedustajat Luokka:Kangasniemen kunnanvaltuutetut Luokka:Etelä-Savon vaalipiiri Luokka:Vuonna 1886 syntyneet Luokka:Vuonna 1962 kuolleet
Portici

Portici on kunta Etelä-Italiassa Napolin metropolikaupungissa Campanian alueella. Se sijaitsee noin 10 kilometriä Napolista kaakkoon Vesuviuksen tulivuoren ja Tyrrhenanmeren välissä. Portici on Italian tiheimmin asuttuja kuntia. ==Nähtävyyksiä== Kunnan nähtävyyksiä on kuninkaallinen palatsi Reggia di Portici. Se valmistui vuonna 1742 Bourbonin suvun kesäasunnoksi, ja sen rakennutti Napolin kuningaskunnan kuningas Kaarle.Kunnan kotisivut thumb|left|Pietrarsan rautatiemuseo Napolin ja Porticin rajalla sijaitsee Pietrarsan rautatiemuseo (Museo nazionale ferroviario di Pietrarsa) vuonna 1840 valmistuneessa vanhassa tehtaassa. Tehtaan perusti Molempain Sisiliain kuningaskunnan kuningas Ferdinand II. Kuningas halusi teollistaa Napolin seutua. Hän rakennutti Italian ensimmäisen rautatien Napoli-Portici-radan, joka vihittiin vuonna 1839, sekä tehtaan rautatiekaluston valmistamiseen ja kunnossapitoon. Kunnan kotisivut ==Lähteet== ==Aiheesta muualla== Luokka:Napolin metropolikaupungin kunnat Luokka:Campanian kaupungit
Kairuku

Kairuku on sukupuuttoon kuollut pingviinilintusuku. Se sisältää kaksi lajia, K. grebneffi ja K. waitaki. Löydetyt luut on ajoitettu 27–26 miljoonan vuoden taakse, myöhäiselle oligoseenille, ja ne tulevat Uudesta-Seelannista Kokoamu Greensandin muodostumasta. == Lähteet == == Aiheesta muualla == * First Full Look at Prehistoric New Zealand Penguin Luokka:Esihistorialliset linnut Luokka:Pingviinilinnut
Telomiteoria

Telomiteoria () on teoria, jonka avulla pyritään selittämään maakasvien perusosien synty yksinkertaisesta, putkimaisesta kantamuodosta eli telomista. Telomit ovat kasvin kärkikasvupisteen solunjakautumisessa syntyneistä soluista muodostuneita putkimaisia rakenteita. Telomit voivat olla erilaistuneita tuottamaan lisääntymishiukkasia eli itiöitä, jolloin telomin päässä on sporangio eli itiöitä tuottava laajentuma, tai olla kasvullisia, itiöitä tuottamattomia, telomeita eli fylloideja. Telomiteorian avulla voidaan siis selittää kasvin osien kehittyminen telomien erilaisten kasvamisten, muuntumisten ja surkastumisten tuloksena. Telomiteorian keskeisiä tapahtumia ovat pituuskasvu, kaareutuminen eli inkurvaatio, haarautuminen, ylikasvu, tasoon asettuminen eli planaatio, yhteenkasvaminen ja surkastuminen. Muodostamalla telomiteorian perustapahtumista tyypiltään ja voimakkuudeltaan erilaisten tapahtumien sarja, voidaan näin selittää eri kasvinosien, kuten varren ja lehtien, kehitys yksinkertaistetussa muodossa. Telomiteoriaa voidaan soveltaa myös juurien kehittymiseen; juuret olisivat siis muodostuneet vastaavasti alaspäin kasvaneiden telomien kasvun, muuntumisten ja surkastumisten tuloksena. Mitä kehittyneempi ja monimutkaisempi kasvinosan rakenne on, tarvitaan sen kehittymisen selittämiseksi pidempi ja monivaiheisempi telomiteorian tapahtumien sarja. == Telomiteorian perustapahtumat == * pituuskasvu: Telomien pituuskasvussa putkimaiset telomit kasvavat entistä pidemmiksi. Näin on voinut syntyä kasvin varsi. * kaareutuminen eli inkurvaatio: Telomit ovat lähtökohtaisesti suoria rakenteita, mutta inkurvaatiossa ne taipuvat kaarelle. Näin varsista on voinut tulla monimuotoisempia. * haarautuminen: Telomien haarautumisessa telomin kärjessä oleva kärkikasvupiste jakautuu vähintään kahdeksi erilliseksi kärkikasvupisteeksi, joista kummastakin alkaa kasvaa oma telominsa. Tällä tavoin ovat voineet syntyä varren haarat ja oksat. Kun yksi telomi on haarautunut kahdeksi, voidaan näiden kahden telomin yhteistä kantaosaa kutsua mesomiksi. * ylikasvu: Telomien ylikasvussa samasta mesomista kasvavasta kahdesta telomista toinen kasvaa huomattavasti toista voimakkaammin. Näin pienemmäksi jäävästä telomista tulee varren sivuhaara. Pieniksi jääneistä sivuhaaroista eli piikkimäisistä enaatioista arvellaan kehittyneen liekokasvien (Lycophyta) lehtinä olevat mikrofyllit. * tasoon asettuminen eli planaatio: Telomien planaatiossa haaroittuneet telomit asettuvat samaan tasoon. * yhteenkasvaminen: Telomien yhteenkasvamisessa kaksi tai useampia telomeja yhtyy yhdeksi leveämmäksi rakenteeksi. Planaation ja yhteenkasvamisen seurauksena voi näin syntyä lehtimäinen rakenne eli yksinkertainen megafylli. * surkastuminen: Telomien surkastumisessa telomit pienentyvät sukupolvien kuluessa siten, että lopulta kyseinen telomi voi hävitä olemattomiin. == Lähteet == * Paul Kenrick: The telome theory === Viitteet === Luokka:Paleobotaniikka
Darryl Ponicsan

Darryl Ponicsan (s. 1942Filmreference Viitattu 15.4.2017) on yhdysvaltalainen kirjailija, jonka romaaniin perustuu kaksi elokuvaa vuodelta 1973: Saattokeikka ja Iltaloma. Hän on kirjoittanut salanimellä Anne Argula jännitysromaaneja(). == Lähteet == Luokka:Yhdysvaltalaiset kirjailijat Luokka:Vuonna 1942 syntyneet Luokka:Elävät henkilöt
Koulupiiri

Koulupiiri tarkoittaa aluetta, jolta koulu saa oppilaansa. Koulupiirit on määritelty karttaan niin, että kunnan jokainen kouluikäinen kuuluu johonkin koulupiiriin. Suomen peruskoulujen koulupiirejä nimitetään nykyisin oppilasalueiksi tai oppilaaksiottoalueiksi. Monissa kunnissa koulupiirejä on voitu 2000-luvulla yhdistää niin, että yhteen oppilaaksiottoalueeseen kuuluu useita kouluja. Oppilasalueen omaa koulua kutsutaan lähikouluksiMihin kouluun? Oulun kaupungin perusopetus. Viitattu 16.4.2017.. Suomessa kunnat velvoitettiin 24. toukokuuta 1898 annetulla piirijakoasetuksella jakamaan alueensa kansakoulupiireihin ja perustamaan koulupiiriin kansakoulun, jos alueelta ilmoitetaan kouluun vähintään 30 kouluikäistä lasta. Vuoden 1907 alussa koulupiirejä oli maalaiskunnissa 3 247, ja niistä 939 oli vielä vailla koulua.Kansakoulu. Tietosanakirja 1909, palsta 230. Runeberg.org. Viitattu 16.4.2017. Piirijakoasetukseen sisältyi määräys, että kuntien oli määriteltävä koulupiirinsä niin, ettei oppilaiden koulumatka olisi yli viiden kilometrin mittainen. Ennen toista maailmansotaa lukuvuonna 1937–1938 Suomen maalaiskunnissa oli 5 340 suomen- ja 562 ruotsinkielistä koulupiiriä. Koulupiiri on monissa maissa Suomen järjestelmää itsenäisempi hallinnollinen elin ja osa paikallishallintoa. Koulupiiri päättää tällöin suuren osan koulun asioista. Yleensä koulupiirillä ei kuitenkaan ole verotusoikeutta, joten se on taloudellisesti riippuvainen kunnista. Koulupiirien alueet voivat myös poiketa kunnanrajoista.School Districts. U. S. Census Bureau. Viitattu 16.4.2017.State and Local Government Special Studies: Governments in the United States 1951." Property Taxation 1941. U.S. Census Bureau. G-SS-No. 29, March 1952. sivu 2. (Google Books RA3-PA56). ==Katso myös== * Luettelo Suomen kansakouluista ==Lähteet== Luokka:Peruskoulu Luokka:Suomen koulutus
Willy Schäfer (näyttelijä)

Willy Schäfer (6. maaliskuuta 1933 Saarbrücken, Saarland – 6. toukokuuta 2011 München, Saksa) oli saksalainen näyttelijä. Hänen tunnetuin roolinsa lienee poliisisarjassa Derrick rikostarkastaja ja rikospaikkatutkija Willi Berger, jota hän esitti koko sarjan historian ajan, vuodesta 1974 vuoteen 1998. Lisäksi Schäfer esiintyi poliisisarjassa Komissaari vuosina 1971–1974. == Aiheesta muualla == * Luokka:Vuonna 1933 syntyneet Luokka:Vuonna 2011 kuolleet Luokka:Saksalaiset näyttelijät
Bara hon älskar mig

Bara hon älskar mig on Blondin esittämä kappale, jolla se edusti Ruotsia vuoden 1997 Eurovision laulukilpailussa Irlannin Dublinissa. Kappale sijoittui Euroviisuissa neljänneksitoista 36 pisteellä. == Lähteet == Luokka:Ruotsin euroviisuedustuskappaleet Luokka:Vuoden 1997 euroviisuedustuskappaleet
San Francisco (Tor Endresenin kappale)

San Francisco on Tor Endresenin esittämä kappale, jolla hän edusti Norjaa vuoden 1997 Eurovision laulukilpailussa Irlannin Dublinissa. Kappale sijoittui Euroviisuissa jaetulle viimeiselle sijalle yhdessä Portugalin kanssa saamatta yhtään pistettä. == Lähteet == Luokka:Norjan euroviisuedustuskappaleet Luokka:Vuoden 1997 euroviisuedustuskappaleet
Harold Lamb

Harold Albert Lamb (2. syyskuuta 1892 Alpine, New Jersey – 9. huhtikuuta 1962) oli yhdysvaltalainen kirjailija. Hän kirjoitti 1920- ja 1930-luvulla suosittuja, itämaihin sijoittuvia seikkailukertomuksia pulp-lehtiin. Hän kirjoitti myös useita elokuvakäsikirjoituksia Cecil B. DeMillen elokuviin. Myöhemmällä urallaan hän oli palkittu historioitsija ja elämäkertojen kirjoittaja. ==Elämä ja ura== Lamb kiinnostui itämaisista kulttuureista kouluaikoinaan. Hän palveli lyhyesti ensimmäisessä maailmansodassa jalkaväessä mutta ei osallistunut taisteluihin. Hän meni naimisiin vuonna 1917 ja sai kaksi poikaa. Lamb puhui useita eurooppalaisia ja aasialaisia kieliä. Hän matkusteli paljon Aasiassa kirjojensa tapahtumapaikoilla. Lamb kirjoitti kahdenkymmenen vuoden ajan seikkailunovelleja Adventure-pulplehteen, ja hänestä tuli lehden suosituimpia kirjoittajia. Lambin tarinoiden tapahtumapaikkana ovat yleensä itämaat, ja tarinat kertovat usein kasakoiden tai ristiretkeläisten seikkailuista. Lamb kirjoitti yli 100 kertomusta ja novellia. Hänen pisin sarjansa, lähes 30 tarinaa, kertoo 1500-luvulla eläneestä Khlit-nimisestä kasakasta.Jones 2006, s. ix. Lambin tarinat ovat historiallisesti tarkkoja ja yksityiskohtaisia. Hänen kerrontansa on suoraviivaista, kieli tiivistä ja juonet yllätyksellisiä. Fantasiaelementtejä Lambin tarinoissa ei suoranaisesti ole.Jones 2006, s. viii-xi. Lamb oli toisen pulp-kirjailijan, Robert E. Howardin, suosikkikirjailija ja tärkeä vaikuttaja.Jones 2006, s. x. Fiktion lisäksi Lamb kirjoitti elämäkertoja ja elokuvakäsikirjoituksia. Hän kirjoitti Tšingis-kaanin elämäkerran vuonna 1927. Sen jälkeen elokuvaohjaaja Cecil B. DeMille palkkasi Lambin elokuvansa käsikirjoittajaksi, ja Lamb avusti uransa aikana DeMilleä yli 30 elokuvakäsikirjoituksessa.Jones 2006, s. xi. Lopetettuaan kioskikirjallisuuden kirjoittamisen Lambista tuli arvostettu historioitsija, joka sai useita kirjallisuuspalkintoja.Jones 2006, s. 603. ==Lähteet== * ===Viitteet=== Luokka:Yhdysvaltalaiset kirjailijat Luokka:Yhdysvaltalaiset elokuvakäsikirjoittajat Luokka:Yhdysvaltalaiset historioitsijat
Emeís foráme to cheimóna anoixiátika

Emeís foráme to cheimóna anoixiátika () on Mariánna Efstratíoun esittämä kappale, jolla hän edusti Kreikkaa vuoden 1996 Eurovision laulukilpailussa Norjan Oslossa. Kappale sijoittui Euroviisuissa neljänneksitoista 36 pisteellä. == Lähteet == Luokka:Kreikan euroviisuedustuskappaleet Luokka:Vuoden 1996 euroviisuedustuskappaleet
Haukimadot

Haukimadot (Triaenophorus) on heisimatoihin kuuluva laakamatojen suku. Siihen kuuluu kaksi lajia, Triaenophorus nodulosus ja Triaenophorus crassus. T. nodulosus esiintyy muun muassa lohikalojen, mateiden ja ahventen maksassa ja T. crassus siian, muikun ja muidenkin lohikalojen selkäevän tyvessä olevassa lihaksessa. Haukimadot eivät tartu ihmiseen, mutta ne aiheuttavat kalassa esteettistä haittaa, eikä sellaisia kaloja mielellään käytetä ihmisravinnoksi. == Lähteet == == Aiheesta muualla == *Laji.fi: Triaenophorus *Åbo Akademi: Kalaterveyttä, Triaenophorus crassus ja T. nodulosus - Hauen heisimatoja *Kalatalouden Keskusliitto: Haukimadot (Triaenophorus sp.) Luokka:Heisimadot